Δημοσθένης Λινάρδος

Ο Δημοσθένης Λινάρδος (14 Φεβρουαρίου 1997, Πάτρα) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Μίλωνα Νέας Σμύρνης στο Πρωτάθλημα Ελλάδας στη θέση του κεντρικού.

 Καριέρα 
Ο Δημοσθένης Λινάρδος γεννήθηκε στην Πάτρα με καταγωγή από την Ακράτα. Ξεκίνησε το βόλεϊ το 2008 από τις ακαδημίες της Ε.Α. Πατρών, εντυπωσιασμένος από κάποιους αθλητές από την ομάδα της ΕΑΠ που επισκέφθηκαν το σχολείο του, μεταξύ των οποίων και ο Μάριος Γκιούρδας. Εκεί τον παρέλαβε ο προπονητής Γιώργος Νικολακόπουλος, ο οποίος τον στήριξε και του μετέδωσε τις αξίες που του χρειάστηκαν για την πορεία του.Δημοσθένης Λινάρδος : Ένας Πρωταθλητής Ευρώπης μιλάει στο westcity.gr και τον Θάνο Τσάμη westcity.gr  Το 2009 εντάχθηκε στον Θησέα Πατρών.Δημοσθένης Λινάρδος: Από το μανάβικο του παππού του στην Εθνική! pelop.gr  Στην ομάδα της αχαϊκής πρωτεύουσας παρέμεινε μέχρι το 2016, οπότε μετακινήθηκε στον Απόλλωνα Πατρών, που εκείνη τη χρονιά είχε προβιβαστεί στην Α'2 εθνική κατηγορία, και το 2017 επέστρεψε στην την Ε.Α. Πατρών, ομάδα επίσης της Α΄2 κατηγορίας. Το 2018 ήδη διεθνής με τις Εθνικές παίδων και εφήβων, αποφάσισε να δώσει προτεραιότητα στο βόλεϊ και αποδέχτηκε πρόταση του Πήγασου Πολίχνης ανηφορίζοντας στη Θεσσαλονίκη."Κέντρο" από την Πάτρα για τον Πήγασο Πολίχνης www.greekvolley.gr 

Το Καλοκαίρι του 2019 τον "ανακαλύπτει" ο Φοίνικας Σύρου και ο Δημοσθένης Λινάρδος αρχίζει το ταξίδι του στη Βόλεϊ Λιγκ με το "πειρατικό".Στον Φοίνικα ο Δημοσθένης Λινάρδος foinikasclub.gr  Με την ομάδα των Κυκλάδων ο Λινάρδος έκανε εντυπωσιακές εμφανίσεις, ξεχώρισε με την εργατικότητα και τον καλό του χαρακτήρα,Ανανέωσε με τον Φοίνικα Σύρου ο Λινάρδος www.to10.gr  και έτσι ο Φοίνικας ανανέωσε το συμβόλαιό του και για την περίοδο 2020-21, κατά την οποία κατέκτησε με την ομάδα της Σύρου το Λιγκ Καπ, αλλά και τη 2η θέση στο Πρωτάθλημα Ελλάδας. Τον Μάιο του 2021 κλήθηκε για πρώτη φορά στην Εθνική Ανδρών για την προετοιμασία της ενόψει της προκριματικής φάσης του Ευρωπαϊκού πρωταθλήματος.
Για την περίοδο 2021-22 ο Πατρινός κεντρικός θέλοντας να έχει περισσότερο χρόνο συμμετοχής υπέγραψε συμβόλαιο με τον Α.Ο.Π. Κηφισιάς,Στην Κηφισιά ο Λινάρδος www.volleyplanet.gr  και τον Ιούλιο του 2022 πήρε το τρένο για τον Πειραιά αποδεχόμενος την πρόταση του Ολυμπιακού, στον οποίο κατέλαβε θέση βασικού μπλοκέρ.Έναρξη συνεργασίας με τον Δημοσθένη Λινάρδο www.olympiacossfp.gr  Με τους ερυθρόλευκους ο  Δημοσθένης Λινάρδος κατέκτησε τους πρώτους σημαντικούς τίτλους της καριέρας του, το Τσάλεντζ Καπ της περιόδου 2022-23Olympiacos Piraeus are the CEV Challenge Cup champions  www.cev.eu   και το Πρωτάθλημα Ελλάδας 2022-23.Θρύλος «Αυτοκράτορας», σήκωσε το 31ο πρωτάθλημα στην Πυλαία! www.olympiacossfp.gr 
Τον Μάιο του 2023 ο Δημοσθένης Λινάρδος αναχώρησε από τους πρωταθλητές Ελλάδας και υπέγραψε συμβόλαιο μονοετούς διάρκειας με τον ΠΑΟΚ,Παίκτης του ΠΑΟΚ ο Λινάρδος inpaok.com  με τον οποίο κατέκτησε το Σούπερ καπ Ελλάδας περιόδου 2022-23 και τη 2η θέση στο Λιγκ Καπ Ελλάδας περιόδου 2023-24.
Την περίοδο 2024-25 ο Δημοσθένης Λινάρδος συμφώνησε να αγωνίζεται με τον Μίλωνα Νέας Σμύρνης.Στον Μίλωνα ο Δημοσθένης Λινάρδος www.sportal.gr 

 Διεθνής καριέρα 
Ο Δημοσθένης Λινάρδος είχε ήδη υπάρξει διεθνής με τις Εθνικές ομάδες παίδων και εφήβων,Πορτογαλία - Ελλάδα 3-2 (Φιλικό 2015) www.volleyplanet.gr Συμμετοχές Εθνικών Ομάδων Παίδων-Εφήβων (έως 2018) www.volleyball.gr  προτού κληθεί από τον Στέλιο Καζάζη για πρώτη φορά στην Εθνική Ανδρών τον Απρίλιο του 2021. Η πρώτη του συμμετοχή με το αντιπροσωπευτικό συγκρότημα σημειώθηκε στο φιλικό απέναντι στην Ρουμανία κατά την προετοιμασία για το Ευρωβόλεϊ του ίδιου έτους.Ελλάδα - Ρουμανία 3-1: Νέα καλή εμφάνιση και νίκη της Εθνικής (26.04.21) www.volleyball.gr  Στη συνέχεια συμμετείχε και σε άλλα παιχνίδια προετοιμασίας, όπως αυτό με τη Λετονία,Η Εθνική ανδρών επικράτησε και στο δεύτερο φιλικό με την Λετονία με 3-0 σετ (23.08.21) www.volleyball.gr  και πήρε το βάπτισμα του πυρός σε μεγάλη διοργάνωση στον αγώνα απέναντι στην Πορτογαλία στο Ευρωβόλεϊ 2021.Ευρωβόλεϊ 2021: Πορτογαλία - Ελλάδα 3-1 (08.09.2021) www.volleyball.gr  Στη συνέχεια κλήθηκε ξανά από τον Ντάντε Μπονιφάντε πλέον,Με τρεις Μιλωνίτες η Εθνική Ανδρών στους Μεσογειακούς www.aonsmilon.gr  και συμμετείχε με την Εθνική Ελλάδας στους Μεσογειακούς Αγώνες 2022 στο Οράν της Αλγερίας.Μεσογειακοί Αγώνες: Στην 7η θέση η εθνική ανδρών www.volleyball.gr 
Έκτοτε ο Δημοσθένης Λινάρδος στελεχώνει αδιάλειπτα την Εθνική ομάδα, και συμμετείχε τόσο στους αγώνες προετοιμασίας,Ελλάδα - Βέλγιο 3-2 (Φιλικός 29.07.22) www.volleyball.gr  όσο και στους προκριματικούς για το Ευρωπαϊκό πρωτάθλημα του 2023.Νορβηγία - Ελλάδα 2-3 (Προκριματικά Ευρωβόλεϊ 2023 03.06.22) www.volleyball.gr 

 Συλλογικοί Τίτλοι - Διακρίσεις 
 Διεθνείς διοργανώσεις 
Τσάλεντζ Καπ
  2023 (Ολυμπιακός Πειραιώς)

 Εθνικά Πρωταθλήματα 1 Πρωτάθλημα Ελλάδας
 2022-23 (Ολυμπιακός Πειραιώς)
 2η Θέση: 2020-21 (Φοίνικας Σύρου)

 Εθνικά Κύπελλα 
Κύπελλο Ελλάδας
 2η Θέση: 2023 (Ολυμπιακός Πειραιώς)1 Λιγκ Καπ Ελλάδας
 2021 (Φοίνικας Σύρου)
 2η Θέση: 2023 (Ολυμπιακός Πειραιώς), 2024 (Π.Α.Ο.Κ.)

1 Σούπερ Καπ Ελλάδας
 2023 (Π.Α.Ο.Κ.)
 2η Θέση: 2024 (Μίλων Νέας Σμύρνης)

 Παραπομπές 

 Εξωτερικοι σύνδεσμοι - Πηγές 
 Δημοσθένης Λινάρδος: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Δημοσθένης Λινάρδος: Παρουσίαση - Ομάδες - Αγώνες - Στατιστικά (1) globalsportsarchive.com
 Δημοσθένης Λινάρδος: Παρουσίαση - Ομάδες - Αγώνες - Στατιστικά (2) globalsportsarchive.com
 Δημοσθένης Λινάρδος: Ατομικά στοιχεία - Ομάδες καριέρας greekvolley.eu
  Δημοσθένης Λινάρδος: Ατομικά στοιχεία - Ομάδες www.volleyleague.gr
 Δημοσθένης Λινάρδος: Ευρωπαϊκή παορυσία www-old.cev.eu
 Δημοσθένης Λινάρδος - Ο Πατρινός που πήρε το Λιγκ Καπ και δέχτηκε κλήση από την Εθνική www.patrasevents.gr 
 Δημοσθένης Λινάρδος: Γνωρίστε τον κεντρικό του Ολυμπιακού www.thrylos24.gr 
 Η πρώτη κούπα του Δημοσθένη Λινάρδου sportin.gr 
 Δημοσθένης Λινάρδος: Συνέντευξη στη Γεωργία Κωτσιοπούλου www.savoirville.gr 
 Ειδήσεις για τον Δημοσθένη Λινάρδο www.greekvolley.gr 
 Έφτασε στην Οστράβα η Εθνική ανδρών - Δηλώσεις Λινάρδου (Ευρωβόλεϊ 2021) www.volleyball.gr 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Μίλωνα